**OPĆINSKI SUD U ZADRU**

**ULICA PLEMIĆA BORELLI 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**OBRAZLOŽENJE**

**godišnjeg Izvještaja o izvršenju financijskog plana Općinskog suda u Zadru za**

**razdoblje od 01.01. do 31.12. 2024.**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za godišnje razdoblje od 01.01. do 31.12.2024. Općinski sud u Zadru izradio je Obrazloženje izvještaja o izvršenju godišnjeg financijskog plana.

Prihodi za rad Općinskog suda u Zadru osiguravaju se iz Državnog proračuna Republike Hrvatske iz izvora financiranja IF 11 - opći prihodi i primici (99,96%), dok se u manjem, neznatnom dijelu ostvaruju vlastiti prihodi izvor financiranja IF - 31 (0,02%) od usluga preslika dokumenata iz predmeta kao i troškova presnimavanja zvučnih snimki te prihodi od kamata od depozitnog računa izvor financiranja IF - 43 (0,02%).

Vlastiti prihodi i prihodi od kamata uplaćuju se u DP te se povlače iz Riznice istovremeno kada i redovni materijalni rashodi za plaćanje tekućih rashoda odnosno za financiranje rashoda za koje su planirani.

**Sažetak**

**računa prihoda i rashoda i računa financiranja**

Prihodi za 2024. planirani su u ukupnom iznosu od 9.363.833,00 EUR, planirani prihodi u potpunosti se odnose na prihode poslovanja dok prihodi od prodaje nefinancijske imovine i primici od financijske imovine i zaduživanja u 2024. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje prihoda za 2024. u odnosu na ostvarenje/izvršenje za 2023. iznosi 134,81%, dok ostvarenje/izvršenje za 2024. u odnosu na tekući plan za 2024. iznosi 100,07%.

Za 2024. rashodi su planirani u ukupnom iznosu od 9.363.833,00 EUR, od čega se na rashode poslovanja odnosi iznos od 9.351.222,00 EUR, na rashode za nabavu nefinancijske imovine iznos od 12.611,00 EUR, dok izdaci za financijsku imovinu i otplate zajmova u 2024. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje rashoda za 2024. u odnosu na ostvarenje/izvršenje za 2023. iznosi 134,90%, dok ostvarenje/izvršenje za 2024. u odnosu na tekući plan za 2024. iznosi 100,14%.

Više izvršeni rashodi u iznosu od 5.822,47 EUR, izvršeni su na temelju prenešenih sredstva iz prethodne 2023. u 2024. kada je iskazan prijenos sredstva u iznosu od 11.845,85 EUR, a koji se sastojao od vlastitih prihoda i prihoda od kamata dok se u narednu 2025. prenosi iznos od ukupno 4.092,12 EUR vlastitih prihoda i prihoda od kamata od depozitnog računa.

**Račun prihoda i rashoda**

**Izvještaj o prihodima i rashodima prema ekonomskoj klasifikaciji**

Ukupni prihodi sastoje se isključivo od prihoda poslovanja, a u 2024. ostvareni su u iznosu od 9.370.772,74 EUR, a sastoje se od:

* skupine 64 prihoda od imovine u iznosu od 1.931,00 EUR (od kamata od depozita po viđenju),
* skupine 66 prihoda od prodaje proizvoda i robe te pruženih usluga, prihoda od donacija te povrata po protestiranim jamstvima odnosno od pruženih usluga u iznosu od 2.168,60 EUR (od preslika),
* skupine 67 prihoda iz nadležnog proračuna, a koji se sastoje od prihoda za financiranje rashoda poslovanja iz nadležnog proračuna u iznosu od 9.355.873,06 EUR i prihoda za financiranje rashoda za nabavu nefinancijske imovine iz nadležnog proračuna u iznosu od 10.800,08 EUR.

Ukupni rashodi u 2024. izvršeni su u iznosu od 9.376.595,47 EUR, a sastoje se od:

* rashoda poslovanja u iznosu od 9.355.873,06 EUR (99,78% udio u ukupnim rashodima),
* rashoda za nabavu nefinancijske imovine u iznosu od 20.722,41 EUR (0,22% udio u ukupnim rashodima).

Rashodi poslovanja odnose se na:

* skupinu 31 rashodi za zaposlene koji su u godišnjem razdoblju izvršeni u iznosu od 7.086.221,43 EUR, a u strukturi rashoda poslovanja najzastupljeniji su sa 75,74% (u naravi se odnose na rashode za bruto plaće za redovan i prekovremeni rad, ostale rashode za zaposlene, doprinose za mirovinsko i obvezno zdravstveno osiguranje). Unutar ove skupine rashoda najzastupljenija je podskupina 311 plaće u iznosu od 5.910.300,27 EUR, uz napomenu da je Općinski sud u Zadru na dan 31. prosinca 2024. zapošljavao 19 namještenika, 227 službenika i 43 dužnosnika.

Indeks ostvarenje/izvršenje 2024. u odnosu na ostvarenje/izvršenje 2023. iznosi 137,40%, a indeks ostvarenje/izvršenje 2024. u odnosu na tekući plan za 2024. iznosi 100,08%.

* skupinu 32 materijalni rashodi koji su u godišnjem razdoblju izvršeni u iznosu od 2.264.174,79 EUR i čine 24,20% rashoda poslovanja, a sastoje se od: 321 - naknada troškova zaposlenima (službena putovanja, naknade za prijevoz, rad na terenu i odvojeni život te stručno usavršavanje zaposlenika), 322 - rashoda za materijal i energiju (uredski materijal i ostali materijalni rashodi, energija, materijal i dijelovi za tekuće i investicijsko održavanje, sitni inventar i auto gume te službena, radna i zaštitna odjeća i obuća), 323 - rashoda za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge te ostale usluge), 324 - naknada troškova osobama izvan radnog odnosa i 329 - ostalih nespomenutih rashoda poslovanja.

Unutar skupine materijalnih rashoda najzastupljeniji su rashodi za usluge telefona, pošte i prijevoza u iznosu od 794.956,30 EUR (poštanske usluge) i intelektualne i osobne usluge u iznosu od 921.900,00 EUR (usluge sudskih vještaka, tumača, usluge odvjetnika po službenoj dužnosti, usluge odvjetnika-okrivljenik oslobođen krivnje te ostale intelektualne i osobne usluge).

Indeks ostvarenje/izvršenje 2024. u odnosu na ostvarenje/izvršenje 2023. iznosi 129,90%, a indeks ostvarenje/izvršenje 2024. u odnosu na tekući plan za 2024. iznosi 100%.

* skupinu 34 financijski rashodi, a koji su u godišnjem razdoblju izvršeni u iznosu od 5.476,84 EUR, isti se u naravi odnose na rashode za usluge platnog prometa kod poslovne banke i kamate za financijske leasinge kojima su nabavljeni službeni osobni automobili. Financijski rashodi čine 0,06% rashoda poslovanja.

Indeks ostvarenje/izvršenje 2024. u odnosu na ostvarenje/izvršenje 2023. iznosi 104,47%, a indeks ostvarenje/izvršenje 2024. u odnosu na tekući plan za 2024. iznosi 90,15%.

Rashodi za nabavu nefinancijske imovine za godišnje razdoblje izvršeni su u iznosu od 20.722,41 EUR, a odnose se na:

* skupinu 42 rashodi za nabavu proizvedene dugotrajne imovine u iznosu od 20.722,41 EUR (u naravi se odnose na nabavu uredske opreme i namještaja - računala, sustava za evidenciju radnog vremena, opreme za održavanje i zaštitu – prijenosnih klima uređaja i isušivača vlage te osobnih vozila).

Skupina 45 rashodi za dodatna ulaganja na nefinancijskoj imovini u 2024. nije iskazana.

Indeks ostvarenje/izvršenje 2024. u odnosu na ostvarenje/izvršenje 2023. iznosi 45,78%, a indeks ostvarenje/izvršenje 2024. u odnosu na tekući plan za 2024. iznosi 164,32%.

**Izvještaj o prihodima i rashodima prema izvorima financiranja**

Prema izvorima financiranja struktura ostvarenih ukupnih prihoda u 2024. je sljedeća:

* opći prihodi i primici izvor financiranja IF – 11 čine 99,96% ukupnih prihoda,
* vlastiti prihodi izvor financiranja IF – 31 čine 0,02% ukupnih prihoda,
* prihodi od kamata od depozitnog računa izvor financiranja IF – 43 čine 0,02% ukupnih prihoda.

Ukupni rashodi u 2024. izvršeni su prema sljedećoj strukturi:

* opći prihodi i primici izvor financiranja IF – 11 sa 99,89%,
* vlastiti prihodi (uključivo preneseni) izvor financiranja IF – 31 sa 0,09%,
* prihodi od kamata od depozitnog računa (uključivo preneseni) izvor financiranja IF – 43 sa 0,02%.

**Izvještaj o rashodima prema funkcijskoj klasifikaciji**

Na funkcijskoj klasifikaciji **-** 3 Javni red i sigurnost/0330 Sudovi u 2024. izvršen je iznos od 9.376.595,47 EUR. Indeks ostvarenje/izvršenje 2024. u odnosu na ostvarenje/izvršenje 2023. iznosi 134,90%, a indeks ostvarenje/izvršenje 2024. u odnosu na tekući plan za 2024. iznosi 100,14%.

**Posebni dio planirano/izvršeno**

Razdjel - 109 Ministarstvo pravosuđa i uprave, Glava – 80 Općinski sudovi, RKP 4446 OPĆINSKI SUD U ZADRU, rashodi iskazani u Programu – 2803 Vođenje sudskih postupaka i u Aktivnosti 641000 Vođenje sudskih postupaka iz nadležnosti općinskih sudova izvršeni su prema iznosima i izvorima financiranja kako slijedi: 9.366.673,14 EUR (IF 11), 7.991,33 (IF 31) i 1.931,00 EUR (IF 43).

Broj: 17 Su- 447/2025

U Zadru, 31. ožujka 2025.

Sutkinja ovlaštena za obavljanje poslova sudske uprave Općinskog suda u Zadru

Jadranka Nižić Peroš , univ.spec.iur.